Fostul prefect de Gorj Dan Ilie Morega a agresat fizic vineri o jurnalistă, jandarmii au venit la fața locului, informează Antena3 CNN.
Fostul prefect a organizat o conferință de presă după ce s-a ales cu un nou dosar penal, unde a invitat mai mulți jurnaliști.
Enervat de întrebările unei jurnaliste, acesta a început să o agreseze fizic.
"De ce ați dat în mine", spune jurnalista în videoclipul redat de Antena3 CNN.
Ilie Morega are șase dosare penal pentru conducere fără permis.
La sfârșitul anului, familia lui Morega a cerut unui medic să îi anuleze permisul din cauza unor probleme de sănătate.
Dan Ilie Morega a fost prefect de Gorj mai mulți ani, apoi a devenit deputat.